Vartuin Mississipissä.
Naapurustossani asui vain mustia.
En törmännyt rotuerotteluun jokapäiväisessä elämässäni, -
- mutta kun menin kaupunkiin, tilanne muuttui.
Bussit eivät kulje enää täällä.
Kun olin lapsi, -
- sain käyttää vain yhtä noista ovista.
Yhdessä luki "valkoiset", toisessa "värilliset".
Kun on lapsi -
- ja törmää rasismin kaltaiseen julmuuteen, -
- ensireaktio on hämmennys.
Miksi tätä tapahtuu?
Mistä se johtuu?
Pystymme tekemään paljon hyvää, -
- mutta ihmiskuntaa on aina riivannut halu tehdä pahaa.
Jos uskotaan, että maailmaa hallitsee jumalainen voima, -
- miksi pahuutta ylipäätään on?
Aion lähteä matkalle -
- ymmärtääkseni, miksi pahuutta on.
Tiedän, mitä teit. Haluan kysyä, miksi teit sen.
Selvitän, miten se tunkeutuu elämäämme.
Ihmiset, jotka uskovat olevansa riivattuja, -
- tulevat tänne.
Miten pahuus tunkeutui sydämeemme?
Jos valehtelee tai tekee pahaa...
Sydämestä tulee raskas, -
- eikä pääse taivaaseen.
Selvitän, miten uskonnot opettavat taistelemaan paholaista vastaan.
Sinulla on kaksi mieltä. Toinen on hyvä, toinen paha.
Miten pimeys...
Tein kamalia asioita.
...vaihtuu valoon.
Edustat toivoa ihmiskunnalle.
JUMALAN TARINA KERTOJANA MORGAN FREEMAN
MIKSI MAAILMASSA ON PAHUUTTA?
Jotta voi ymmärtää, miksi pahuutta on, -
- pitää selvittää, mistä se kumpuaa.
Jotkut uskonnot pitävät sitä voimana, joka vaikuttaa kaikkialla maailmassa.
Demoneina, jotka vaanivat pimeydessä.
Kristinuskon mukaan kyseessä voi olla itse paholainen.
Vaan onko pahuus jotain, mikä kumpuaa sisältämme?
Menen äärimmäisen tiukasti vartioituun vankilaan -
- tapaamaan miestä, jota voisi sanoa pahuuden ruumiillistumaksi.
Kent, oletko koskaan kohdannut pahuutta silmästä silmään?
Olen kohdannut ihmisiä, jotka ovat tehneet hyvin pahoja asioita.
Neurotieteilijä, tohtori Kent Kiehl -
- yrittää löytää pahuuden lähdettä -
- psykopaattisten tappajien aivoista.
Halusin ymmärtää, mikä saa ihmiset tekemään hirveitä tekoja.
Toivon, että voin auttaa estämään niitä.
Kiitos.
Tapaan yhden tohtori Kiehlsin pahamaineisimmista tutkimuskohteista.
Hän istuu täällä elinkautista.
Asianajajansa mukaan tämä mies on raiskannut yli kaksi tusinaa naista -
- ja murhannut kolme.
Hän on ollut vankilassa melkein teini-ikäisestä lähtien -
- lyhyitä ajanjaksoja lukuun ottamatta, -
- jolloin hän vankilasta päästessään raiskasi joka kerta, -
- ja lopulta eteni murhiin.
Tunnustiko hän tekonsa?
Hän tunnusti ne kaikki.
En näytä teille hänen kasvojaan, -
- koska en halua antaa yhtään enempää julkisuutta miehelle, -
- joka suoritti nämä hirmuteot.
Haluan tietää, mikä saa ihmisen toimimaan niin.
- Tiedätkö, kuka olen? - Kyllä.
Tiedän, mitä teit.
Haluan kysyä, miksi.
Se oli hetken päähänpisto.
Joka kertako?
En suunnitellut kenenkään sieppaamista.
Tai seksirikoksien tekemistä.
Se oli himoa ja päähänpisto, -
- enkä pystynyt hillitsemään itseäni -
- toteuttamasta sitä.
Minkä ikäisenä aloitit?
Kun olin 21 tai 22.
Etsin jotain varastettavaa, -
- kun huomasin opettajan, -
- joka oli ollut myöhään töissä.
Päätin ryöstää, siepata ja raiskata hänet.
Pysäytin auton sivutielle. Hän taisteli vastaan -
- ja livahti ovesta.
Minä käännyin ympäri -
- ja ajoin matkoihini.
Milloin tapoit ensimmäisen kerran?
27-vuotiaana.
Aioin tehdä murtovarkauden, -
- kun rikos tapahtui.
Sieppaus, raiskaus ja murha?
Niin.
Etsin oikeaa ilmausta.
Se ei ole syyllisyys, vaan katumus.
Oletko tuntenut katumusta?
En koe tunteita kuten muut ihmiset.
En tunne mitään.
En katunut.
Tuntuu, että minut on rakennettu eri tavalla kuin muut.
- No niin, Kent. - Niin.
Onko tuo psykopaatin käytöstä?
Meillä on psykiatriassa keinot arvioida -
- psykopatiaa tai psykopaattista persoonallisuushäiriötä, -
- empatian ja impulssikontrollin puutetta -
- ja suunnittelukyvyn puutetta. Hän sai lähes täydet pisteet.
Mikä tekee ihmisestä pahan?
Kent on kuvannut 800 rikollisen psykopaatin aivot.
Tämä vanki on pahimpia hänen näkemiään tapauksia.
Tässä on tavallinen magneettikuva.
Se näyttää normaalilta.
Tutkimme aivojen eri alueita -
- ja yritimme selvittää, miten tiheitä ne ovat.
Eli miten vahvoja ne ovat.
Etuotsalohkon alue -
- on tärkeä persoonan muodostumiselle, -
- impulssikontrollille ja käytöksen säätelemiselle.
Näistä pylväistä ensimmäinen kuvaa keskivertovankia.
Punainen pylväs kuvaa psykopaattia -
- ja kuten näet, hänellä pylväs on todella matala.
Hänen aivonsa ovat erilaiset.
Hän sopii kuvaukseen.
Hänenlaisiaan on yksi miljoonassa.
Yksi miljoonassa?
Harvinainen tapaus.
Olet ollut vankilassa nyt 30 vuotta.
Kyllä. Todella pitkään.
Entä jos sanoisin, että pystyn vapauttamaan sinut.
Haluaisitko lähteä?
Haluaisin, mutta koska tein ne rikokset, -
- minulla on vieläkin...
- Impulssi. - Kyky.
Yhteiskunta ei olisi turvassa.
En hallitse itseäni kuten te -
- tai muut ihmiset.
Tässä on paha mies.
Pahuuden ruumiillistuma.
Neurotieteilijöiden mukaan hänen käytöksensä johtuu -
- vääränlaisista hermokytköksistä.
Kysymys kuuluu, -
- eikö hän silti pysty valitsemaan?
Voiko hän valita rikoksista pidättymisen?
Psykopaatit ovat ääriesimerkki ihmisten käyttäytymisestä.
Mutta me kaikki joudumme valitsemaan, teemmekö hyvää vai pahaa.
Olemme taistelleet halujamme vastaan tuhansien vuosien ajan.
Olen tullut Luxoriin, muinaisen Egyptin pääkaupunkiin.
Egyptologi Salima Ikram näyttää minulle -
- yhden vanhimmista kuvatuista taisteluista -
- hyvän ja pahan valitsemisen välillä.
Tuollako se on?
Kyllä.
Idässä ja Niilin toisella puolella -
- oli elävien maailma.
Tällä puolella -
- lännessä, oli kuolleiden maa.
Kirjaimellisesti. Nuo ovat hautoja.
Ne ovat hautaholveja, -
- ja haluan esitellä niistä yhden.
Nämä ovat ylhäistön hautakammioita -
- lähellä Kuninkaiden laaksoa -
- jonne Tutankhamon haudattiin yli 3000 vuotta sitten.
Tässä on Mennan hautakammio.
Mennan?
Tännepäin.
Jopas jotakin!
Siinä se on.
Tuo tuossa on Menna.
Hän oli jumala Amunin kirjuri -
- ja huolehti Amunin maista.
Tässä on käynnissä sadonkorjuu, jota hän tarkkailee.
Se on upea.
He korjaavat vehnäsatoa.
Nämä ovat siis 3500 vuotta vanhoja maalauksia.
Kyllä. 1370-luvulta eaa.
Eikä niitä ole korjailtu.
Tuossa ovat hänen kirjurinsa.
- He ovat... - Joita hän valvoo.
Juuri niin.
Palaan kotiin hieroglyfien asiantuntijana.
Kyllä vain.
Nyt haluan näyttää sinulle, -
- miten Menna pääsee tuonpuoleiseen.
Mennan hautaholvissa on erityinen maalaus, -
- joka minun on Saliman mielestä nähtävä.
Kyseessä on kohtaus, jossa Menna tuomitaan sen perusteella, -
- miten paljon hyvää ja pahaa hän on tehnyt.
Tämä on hautajaissaattue.
Selvä.
Tässä tuodaan hänen arkkuaan.
Onko se tuossa?
Kyllä, siinä se on.
Lopuksi hänet tuodaan tänne -
- jumala Osiriksen eteen.
Tämä on Menna.
Tämä on jotain uutta.
Tämä esiintyy ensimmäistä kertaa yksityisessä hautakammiossa.
Tässä kohtauksessa punnitaan sydän.
Tässä tuomiotaan, -
- oliko hän hyvä vai paha.
Osiriksen, -
- tuonpuoleisen jumalan edessä Mennan sydän punnitaan
Ma'atin, totuuden jumalattaren kanssa.
Thoth, jumalan puoliso, kirjaa tuomion muistiin.
Se on eräänlainen tiivistelmä Mennasta.
Aivan.
Tiivistelmä.
Jos on valehdellut, varastanut tai pettänyt -
- tai tehnyt muuta pahaa, -
- se näkyy sydämessä.
Se tekee sydämestä raskaan.
- Sydämeni on raskas. - Niin.
Jos sydän on raskas, ei pääse taivaaseen.
Aivan. Noste ei riitä.
Hyvin sanottu.
Tässä kuvauksessa sydän on tasapainossa.
- Eikö? - Kyllä.
Hänellä ei siis ole hätää.
- Ei mitään hätää. - Selvä.
Hän voi siirtyä tuonpuoleiseen.
Voisi kuvitella, -
- että tuossa on pohja -
- juutalais-kristilliselle etiikalle, -
- mitä tulee hyvään ja pahaan.
Uskon, että nykyuskontojen juuret -
- ovat tässä moraalin käsitteessä.
Kaikki pahat teot vaikuttavat siihen, miten ihminen tuomitaan.
Egyptiläiset ovat hyvin kirjaimellisia.
Heistä se selviää sydämen punnitsemalla.
Nykyäänkin sanotaan, -
- että hyvä ihminen on puhdassydäminen.
Aivan.
Mennaa seuranneina vuosisatoina -
- ajatus ikuisesta palkkiosta vastineeksi pahan hylkäämisestä -
- levisi koko Egyptin yhteiskuntaan.
On mahdollista, että se siirtyi täältä juutalaisuuteen, -
- kristinuskoon ja islamiin.
Sydämen punnitseminen vaatii, että seurausten pelko -
- pitää meidät kaidalla polulla.
Se saa miettimään, olemmeko syntyjämme hyviä -
- vai pahoja?
Se on kristinuskon ydinkysymys.
Alkuseurakunnan johtajat pitivät syntiin taipuvaisuuttamme
Aatamin ja Eevan syynä, koska he söivät kielletyn hedelmän -
- ja tekivät perisynnin.
Tapaan baptistipastorin ja teologin, Kutter Callawayn, -
- kysyäkseni, tarkoittaako perisynti, että olemme syntyjämme pahoja.
Hei. Hauska tavata.
Kiitos.
- Käy istumaan. - Kiitos.
Mitä kirjaa luet?
Ensimmäistä Mooseksen kirjaa.
Juuri siitä haluankin puhua.
Tulin puhumaan -
- synnistä.
Mitä perisynti tarkoittaa?
Se on hyvä kysymys.
Kristinusko loi perisynnin käsitteen.
Se on taipumus, joka meillä kaikilla on, -
- hyvin alkukantainen himo tai impulssi.
Koska Aatami teki syntiä, -
- perisynti siirtyi sukupolvelta toiselle -
- saastuttaen sukupolven toisensa jälkeen.
Vietin hiljattain aikaa -
- henkilön kanssa, jonka voisi sanoa olevan -
- pahan ruumiillistuma. Kysyin, miksi hän tekee niin.
Hän vastasi: "Koska tuntui siltä."
Sitä paremmin en osaa sanoa."
Sehän on synnynnäistä pahuutta.
Voisi sanoa, että näit jotain demonista.
Tämä on demonista.
Niin on.
Mutta mielestäni on tärkeää tiedostaa, -
- että meistä kaikista löytyy vähän häntä.
Tuntuu, että meissä kaikissa on puoli, -
- joka on kallellaan kuolemaa ja väkivaltaa kohti.
Onko paholaista olemassa, vai onko se vain vertauskuva?
Se on vertauskuva, mutta paholainen on olemassa.
Sillä on monia muotoja.
Se voi esiintyä talikon kanssa tai menninkäisenä tai aaveena.
Uudessa Testamentissa Jeesus keskustelee Saatanan kanssa -
- ja kuitenkin Jeesus sanoo puhuessaan opetuslapsen kanssa:
"Mene edestäni, Saatana."
Vaikuttaa, että Jeesus puhuu molemmista.
On olemassa niin sanottu pahuuden ruumiillistuma, -
- ja samalla me kaikki voimme olla pahoja -
- kun haluamme taistella Jumalan tahtoa vastaan.
Meillä kaikilla on synnynnäinen kyky tehdä pahaa.
Suurin osa taistelee sitä vastaan.
Pahuutta voi tulla elämäämme myös toisesta lähteestä.
Ihmisistä, jotka toivat meidät maailmaan.
Isäni oli alkoholisti.
Olivat he sitten eläviä tai kuolleita.
Miksi maailmassa on pahuutta?
Onko meissä kaikissa pahaa, -
- vai tuleeko se jostain muualta?
Matkustin Intiaan tutustumaan hindujen käsitykseen pahan lähteestä.
Esivanhempien tyytymättömät sielut.
Olen Varanasin kaupungissa menossa Pishach Mochanin temppeliin, -
- jossa manauksia suoritetaan joka päivä.
Oppaani on opettaja, joka asuu Varanasissa.
V.A. Vidya esittelee minut pääpapille -
- ja menninkäiselle eli Pischachille, -
- jonka sanotaan asuvan täällä.
Menninkäinen on tässä. 15 vuoden ajan -
- se kuljeskeli ympäriinsä tuskissaan ja rukoili lopulta Shivaa.
Suuri hindujumala Shiva -
- teki menninkäiselle puhdistusrituaalin ja kastoi sen lopuksi läheiseen lampeen.
Menninkäinen parani välittömästi.
Vastineeksi tästä Shiva käski menninkäisen -
- suojella ihmisiä lammen lähellä muilta pahoilta hengiltä.
Shiva sanoi: "Selvä, olet parantunut."
Nyt sinun pitää auttaa ihmisiä, jotka ovat pahan riivaamia."
Se on siis hyväntahtoinen menninkäinen.
Kyllä, juuri niin.
Nyt lammesta on tullut parantamispaikka.
Se on turvasatama ihmisille, jotka kokevat, että heitä varjostaa -
- jokin paha olento.
Katso vettä.
Se on aika likaista, mutta ihmiset uskovat, että se...
Onko "aika likainen" oikea ilmaus?
Tyypillinen käsitys on, -
- että vesi puhdistaa kaiken.
Sen uskon.
Hindut uskovat, että jos joku kuolee traumaattisesti tai onnettomana -
- hänen sielunsa voi suuttua -
- ja jäädä ikuisesti kummittelemaan lasten ja sukulaisten riesaksi.
Se voi aiheuttaa henkisiä tai fyysisiä sairauksia, -
- jopa rahahuolia.
Mutta oikeat rituaalit -
- voivat vapauttaa onnettoman sielun ja elävät sukulaiset.
Mitä tuolla tapahtuu?
Hän on shamaani, joka valmistautuu...
- Manaukseen? - Kyllä.
Kukaan ei ymmärrä heidän puhettaan.
Puhuvatko he kielillä?
Kyllä, hän puhuu kielillä.
Potilas vastaa, joko kirkumalla tai puhumalla kielillä.
Tai hän kouristelee.
He uskovat, että silloin sielu vapautuu.
Suurin osa tänne tulevista -
- ei tarvitse yhtä laajaa manaamista kuin tämä mies.
Shuklan perhe on tyypillinen asiakas.
Heillä on rahahuolia -
- ja he pelkäävät niiden johtuvan tyytymättömistä esi-isistä.
Tämä on karkotusrituaali hengelle, joka vaeltelee ympäriinsä.
Mistä syntyy se vaikutelma, -
- joka saa ihmisen ajattelemaan, -
- että hänen vanhempiensa sielut eivät ole rauhassa?
Luulen, että henkilökohtaiset huolet.
Jos jokin painaa heidän mieltään, -
- oli kyseessä raha, läheisen kuolema -
- toistuvat sairaudet tai painajaiset.
Kaikesta syytetään riivausta.
Tehdäkseen esi-isiensä henget tyytyväisiksi,
Shuklat valmistavat niille aterian, -
- jonka pappi siunaa.
He uhraavat hunajaa, kirkastettua voita, -
- banaaneja, hedelmiä, mitä vain.
Näitä tarjotaan edesmenneelle, -
- joka syö ruoan. Tämä on erityinen ateria.
Ruoan jälkeen tarjotaan lamppua, -
- sateenvarjoa ja kenkäparia.
Sieluja siis kohdellaan kuin ihmisiä.
- Sieluja? - On puhunut...
Kyllä. Sitä kohdellaan kuin ihmistä.
Esivanhemmille annetaan, mitä he tarvitsevat matkalla manalaan.
Kun Shuklat ovat uhranneet ruokaa pyhälle lammelle -
- ja naulanneet kolikon tähän pyhään puuhun, -
- heidän esivanhempiensa sielut vapautuvat -
- ja pahuuden varjo väistyy.
Kristinuskossa on olemassa paholainen ja Jumala.
Hyvä ja paha.
Hindulaisuudessa sitä ei esiinny.
Hindulaisuus ei erottele hyvää ja pahaa.
Sama ihminen voi olla hyvä ja paha.
Tällaisessa temppelissä pahuuttakin -
- kohdellaan kunnioittaen ja huolehtien.
Se on kiinnostavaa.
Se on kiinnostava ajatus.
Minusta se vapauttaa meidät olemaan parempia.
Totta.
On aina olemassa toivoa.
Toivo siitä, että pahakin voidaan vapauttaa.
Se voidaan puhdistaa, esimerkiksi lammessa.
Olen seurannut ihmisiä, jotka käyvät temppeleissä.
Ihmisjoukot suorittavat rituaaleja toistensa perään -
- pysyäkseen esivanhempiensa armoissa.
Täällä pahuutta ei ylenkatsota.
Sitä pidetään henkenä, joka tarvitsee apua.
Sen pitää vain löytää rauha.
Aika hienoa.
Hindut haluavat ohjata pahaa tulemaan hyväksi.
Se on myös toisen uskonnon perusajatus.
Se on yksi maailman vanhimpia ja vaikutusvaltaisimpia uskontoja.
Mutta useimmat eivät ole kuulleet siitä.
Kyseessä on zarathustralaisuus.
Olen Kalifornian Orange Countyssa -
- tapaamassa paikallisen temppelin johtajaa, Arman Arianea.
Tervetuloa Kalifornian zarathustralaisuuskeskukseen.
Kiitos.
Zarathustralaisuus sai alkunsa 3500 vuotta sitten -
- muinaisessa Iranissa.
Uskonnon keskeinen symboli on tuli.
Nykyään zarathustralaisia on jäljellä enää muutamia pieniä ryhmiä -
- lähinnä Intiassa ja Iranissa.
Osa heistä asuu Kaliforniassa.
Tämä on tulen temppeli.
Palaako tuli aina?
Tämä on zarathustralaisuuden symboli.
Tuli palaa aina.
Se kuvaa valaistumista.
Mitä tietoisempi on ympäröivästä maailmasta -
- ja voi ennakoida, mitä on tulossa, sitä parempia päätöksiä voi tehdä.
Ihan kuin kävelisi taskulamppu kädessä.
Sitä kirkkaampi valo elämässä loistaa.
Juuri niin.
Miten se sopii zarathustralaiseen käsitykseen -
- hyvän ja pahan erillisyydestä?
Zarathustralaisuuden mukaan ihmisellä on kaksi mieltä, -
- jotka länsimaissa kääntyvät hengiksi.
Toinen on hyvä, toinen paha.
Ne ovat periaatteita, käyttäytymistapoja.
Zarathustralaisuuden motto kuuluu
"hyviä ajatuksia, hyviä sanoja ja hyviä tekoja."
Zarathustralaisuus on uskonto, joka keskittyy pahan nujertamiseen.
Zarathustralaiset papit käyttävät puhtaita, valkeita kaapuja.
Kuten pyhä liekki, nekin kuvaavat valaistumista, -
- polkua pois pahasta.
Rukoukset lausutaan muinaisella iranilaisella avestan kielellä, -
- jota uskonnon perustaja Zarathustra puhui.
Teologian professori Gregory Riley -
- on tutkinut, miten zarathustralaisuus on muokannut juutalaisuutta ja kristinuskoa -
- ja synnytti paholaisen käsitteen.
Zarathustralaisuus on vanhempaa kuin abrahamilaiset uskonnot.
Aivan.
Zarathustralaisuuden mukaan pahuus poistuu maailmasta -
- kataklysmisen taistelun kautta.
Se käydään Jumalan ja paholaisen välillä.
Tuohan on Uudesta Testamentista.
Ajatus on zarathustralainen.
Monissa uskonnoissa paholaista ei ole.
Israelilaiset elivät ilman paholaista
Babyloniin asti.
Juutalaiset törmäsivät zarathustralaisuuteen -
- ja alkoivat omaksua ideoita.
He palasivat, ja paholainen alkoi esiintyä juutalaisissa teksteissä, -
- joiden mukaan pahuus oli paholaisen syytä.
Ajatus alkoi levitä.
Jeesuksen aikakaudelle tultaessa -
- paholaiselle on annettu nimi, Beelzebub.
- Jonka olet ehkä kuullut. - Olen kyllä.
- Hänellä on useampia nimiä. - Totta.
Hän on Jeesuksen kilpailija Uudessa Testamentissa.
Se on uusi näkemys.
Kyllä. Juutalaiset tekivät siitä omansa.
Samoin kristityt.
Ja muslimit.
Mutta kuten kristinuskon käsite paholaisesta -
- syntyi vanhoista uskomuksista, -
- myös zarathustralaisuus on kehittynyt.
Monille heistä paholainen ei ole enää todellinen hahmo.
Se tarkoittaa sisäistä kamppailua.
Taistelu hyvän ja pahan välillä tapahtuu ihmisen mielessä.
Zarathustralaisuuden motto on
"hyviä ajatuksia, hyviä sanoja ja hyviä tekoja".
Järjestys on merkittävä, -
- koska kaikki lähtee ajatuksesta -
- ja siitä puhutaan mentorin kanssa ennen tekoja.
Sillä tavalla ei joudu vaikeuksiin.
Saatanaa ei ole.
Ei ole paholaista tai muuta ulkopuolista voimaa.
Aivan.
Sen tarkoittaa, -
- että Jumala asuu meistä jokaisessa.
Jokaisessa meissä.
Zarathustralainen ajattelutapa ei keskity menneeseen tai tulevaan -
- vaan siihen, mitä voimme tehdä nyt.
Kaikki ongelmat maailmassa ovat ihmisen aiheuttamia.
Siksi ihmisen pitäisi ratkaista ne.
Täytyy. On pakko.
Yliluonnollisen voiman syyttely
- ei kuulu zarathustralaisuuteen. - Aivan.
Zarathustralaiset uskovat, että hyvyys ja pahuus asuvat meissä kaikissa -
- ja meidän pitää valita itse hyvyys.
Jokaisen meistä on -
- tuhottava pahuus sisältämme päivittäin -
- tekemällä hyvää.
Toimimalla oikein.
Pahuuden tuhoaminen maailmasta -
- ei ole messiaiden, kuninkaiden tai profeettojen tehtävä.
Vaan meidän jokaisen.
Olimmepa räätäleitä, teurastajia, -
- myyjiä, näyttelijöitä, -
- ihan keitä vain.
Pidän siitä.
Mutta onko mahdollista kukistaa paha ilman paholaisella uhkailemista?
Ilman ikuisen rangaistuksen pelkoa?
Uudessa-Seelannissa psykologi Jesse Bering uskoo, -
- että tarvitsemme yliluonnollisia olentoja pitämään itsemme kurissa.
Oletteko valmiita pelaamaan peliä?
Joo!
Jesse on laatinut kokeen teoriansa testaamiseksi.
Selvä. Muodostakaa piiri -
- ja asettukaa istumaan eteeni, niin käyn säännöt läpi.
Näettekö tämän teipinpalan?
Ensimmäinen sääntö on, ettei sitä saa ylittää.
Toinen sääntö on, että teidän pitää heittää -
- selkä tikkatauluun päin.
Tällä tavalla. Tehkää parhaanne.
Näettekö?
Ei se olekaan ihan helppoa.
Pelaatte tätä peliä yksi kerrallaan.
Se, joka saa eniten pisteitä, -
- saa päivän lopuksi erityisen palkinnon.
Nähdään hetken kuluttua.
Jesse seuraa piilokamerasta, huijaavatko lapset.
Voi melkein nähdä, miten tuo pieni poika -
- tekee laskelmia päässään.
Katsotaan, tekeekö hän sen.
Ei ole ihme, että kuusivuotias toimii noin.
Hän haluaa palkinnon ja uskoo, että selviää tästä.
Tuo on normaali toimintatapa lapselta.
Tämä tyttö ylittää viivan.
Hän panee monta palloa suoraan tauluun -
- ja nyt hän tarkistaa, -
- näkikö joku, mitä hän teki.
He luulevat olevansa yksin.
Miksi he eivät huijaisi, jos voivat selvitä siitä -
- eikä kukaan näe?
Mutta entä jos joku tarkkailee?
Jesse teki saman kokeen toiselle lapsiryhmälle -
- käyttäen näkymätöntä, yliluonnollista olentoa.
Ennen kuin aloitamme, haluan esitellä teidät -
- eräälle tärkeälle henkilölle, -
- joka on täällä kanssamme nyt.
Hänen nimensä on prinsessa Alice.
Oletteko kuulleet hänestä?
Hän on ystävällinen taikaprinsessa, -
- jolla on eräs erityinen kyky.
Hän osaa muuttua näkymättömäksi.
Prinsessa Alice istuu tässä tuolissa.
Te menette nyt yläkertaan, -
- ja haemme teidät tänne yksitellen pelaamaan peliä.
Kun lapset uskovat näkymättömän prinsessan tarkkailevan heitä,
Jesse huomaa jotain yllättävää.
Tyttö on ollut toistaiseksi kiltisti.
Häntä ei kiinnosta rikkoa sääntöjä.
Tämä tyttö käy kokeilemassa tuolia -
- ja yrittää tunnustella, istuuko prinsessa siinä.
Prinsessa Alice?
Hän sanoo "prinsessa Alice", joten hän ei huijaa.
Sellainen on uskon vaikutus.
Lapset eivät ole ennen kuulleet prinsessasta, -
- mutta hänestä tuli todellinen heille.
Kokeen tulokset ovat aina samat.
Tehtyämme kokeen sadoille lapsille olemme havainneet, -
- että lapset, joille kerrottiin prinsessa Alicen olevan paikalla -
- huijasivat vähemmän, kun jäävät yksin.
Hänellä on sama vaikutus, -
- kuin yliluonnollisella olennolla tai jumalalla yhteisössä.
Hän tarkkailee heitä ja heidän käytöstään -
- ja annetaan ymmärtää, -
- että hän toimii, jos sääntöjä rikotaan.
Jessen tutkimus vihjaa, että meidän pitää uskoa -
- jonkun tarkkailevan meitä, ettemme käyttäytyisi itsekkäästi -
- ja pitäisimme pahuutemme kurissa.
Kysymys kuuluu, -
- ryöstäisitkö pankin, jos uskoisit, -
- ettei kukaan saa koskaan tietää siitä?
Uskon, että jos olemme rehellisiä itsellemme, -
- moni meistä menisi pankkiin ja veisi rahat.
Kaiken näkevä, tietävä ja kaikkivaltias moraalinen jumalhahmo -
- auttaa ihmisiä käyttäytymään hyvin.
Taivaspalkinto -
- ja ikuisen rangaistuksen uhka -
- pitävät meidät kurissa.
Entä ne, jotka ovat antautuneet pahuudelle?
Voiko usko johtaa pelastukseen?
Vai onko pahuuden leima ikuinen?
Kiertelen maailmaa -
- selvittääkseni, miksi ihmiset uskovat pahuuden olemassaoloon.
Kristityt, juutalaiset ja muslimit uskovat, että ihmisluontoon kuuluu -
- houkutus tehdä väärin.
Moni uskonto kehottaa taistelemaan houkutuksia vastaan -
- ja panemaan yhteisen hyvän oman edun tavoittelun edelle.
Onko pahuudesta mahdollista puhdistua lopullisesti?
Intian Sarnathissa -
- näen tiibetiläismunkkien puhdistavan itsensä pahoista ajatuksista.
Vajra Vidyan luostarin munkit -
- suorittavat päivittäistä laulurituaalia.
Musiikki virittää mielen meditatiiviseen tilaan.
Buddhalaiset uskovat, että halu tehdä pahaa -
- johtuu siitä, ettei mielen toimintatapoja ymmärretä.
Tämä rituaali auttaa nuoria munkkeja löytämään pahojen ajatusten lähteen, -
- jotta he voivat ymmärtää niiden syyn ja päästä niistä yli.
Kaikki eivät halua taistella sisäisiä demonejaan vastaan.
On paljon ihmisiä, jotka tuntuvat nauttivan pahan tekemisestä.
Voiko heitä muuttaa?
Pyysin Kent Kiehliä, -
- psykopaatteja tutkivaa neurotieteilijää, uuteen tapaamiseen.
Haluan tietää, antavatko aivokuvat vinkkejä pahuuden nujertamiseksi.
Me vain hyväksymme pahuuden.
Sitä vain on, emmekä voi asialle mitään.
Voidaanko aivokuvien avulla puuttua -
- nuorten ihmisten elämään ennen kuin he alkavat toimia?
Uskon, että voidaan.
Kun ymmärrämme niitä aivojen osia, -
- jotka vaarallisilla rikollisilla ovat erilaisia, -
- voimme ehkä kehittää sopivan hoidon.
Jos esimerkiksi loukkaan käteni ja lihas surkastuu, -
- kuten nämä tietyt aivojen alueet ovat surkastuneet, -
- voin kehittää hoito-ohjelman, -
- joka korjaa surkastumat.
Mitä sanot asiantuntijana, mitä ikäryhmää -
- kannattaisi tarkkailla?
Sandy Hookin kouluammuskelun jälkeen -
- lapsensa menettäneet vanhemmat pyysivät
SANDY HOOKIN KOULU -
- tekemään asiasta tutkimusta.
Ampuja oli syrjäänvetäytyvä
Tutkimaan lasten aivoja...
MIES TAPPOI ÄIDIN JA 26 MUUTA
...ja vertaamaan niitä tappajiin...
Ampujan isä: Olet paha
...ja muihin nuorisorikollisiin.
Lanzalla mt-ongelmia
Kun teimme analyysia, -
- en ollut varma, löydämmekö eroja, -
- mutta niitä löytyi.
Tietyt ohimolohkojen alueet aivojen tunteita säätelevissä osissa -
- eivät olleet kehittyneet normaalisti.
Minkäikäisistä lapsista puhutaan?
- Tarkoitatko... - 14-16-vuotiaista.
Sen ikäisistä on kyse.
Valitettavasti he olivat tappaneet noin 16 ihmistä.
Tällä hetkellä uskotaan, että 10-12-vuotiaana -
- voi erottaa lapset, joille tulee ongelmia, -
- ja ne lapset, joiden häiriökäytös menee iän myötä ohi.
Jos esimerkiksi tuomari haluaa tietää, -
- onko kyseessä riskinuori vai ei, -
- osaamme vastata.
Meillä on työkalu, jonka avulla voimme ymmärtää -
- ja ehkäistä pahimmat tapaukset, -
- kuten murhat ja kuolemat.
Haluamme tulla paremmiksi ennustamaan -
- ja sen kautta ehkäisemään näitä tekoja.
Tiede voi auttaa tunnistamaan pahuuteen taipuvaisimmat.
Mutta miten pahasta elämästä pääsee eroon?
Olen tullut Los Angelesiin tapaamaan miestä, -
- joka on pyyhkinyt elämästään kaikki merkit pahuudesta.
Selvä, valmista tuli.
Etsin Brian Widneriä.
Morgan Freeman.
Brian Widner. Mitä kuuluu?
Oikein hyvää.
- Entä sinulle? - Hyvää vain.
Kerro jotain itsestäsi. Olen kuullut paljon pahaa.
16 vuoden ajan oli uusnatsi ja skini.
Uusnatsi ja skini.
Kyllä. Kuuluin moniin skinijengeihin.
Olin kovistelija ja tein kamalia asioita -
- ihmisille, jotka eivät ansainneet sitä.
Olin paha ihminen.
Halusin satuttaa koko maailmaa.
Muuta en halunnut tehdä.
Halusin vain tuhota kaikki.
Se oli päätavoitteeni.
Saanko kysyä, miten päädyit kaduille -
- ja miksi olit siellä?
Minä liityin jengiin.
Pyörin väärien ihmisten kanssa.
EI AMERIKKALAISTA RAHAA ISRAELILLE
Olin 14-vuotias ja pyörin kaduilla.
He tarjosivat minulle majapaikan ja ostivat kaljaa.
Tunsin oloni hyväksytyksi ja kaivatuksi.
10 vuoden jälkeen tajusin, -
- että se porukka koostui ääliöistä.
Tajusin, etten ole muita parempi.
Itse asiassa olin huonompi.
Selvä. Olit pyörinyt 10 vuoden ajan -
- näiden ihmisten kanssa, kun koit...
Valaistumisen.
Kerro siitä.
Yllättäen tapahtui vain jotain todella taianomaista.
Mitä?
Menin skinikonserttiin vuonna 2005 -
- ja tapasin siellä naisen.
Menimme naimisiin vuoden 2006 tammikuussa.
Helmikuussa vaimoni oli raskaana, -
- ja aloin tarkastella, mitä tein elämälläni.
Olin saamassa lapsen.
Sanoin jengille, etten voi jatkaa.
Minun pitää huolehtia pojastani.
Tein tuolloin sisäisen muutoksen.
Myös ulkokuoreni piti muuttua.
- Miten se onnistui? - Minäpä näytän.
Näytin ennen tältä.
Kaulani oli täynnä tatuointeja.
Samoin kasvoni.
Näytin jengiläiseltä. En voinut paeta sitä, miltä näytin, -
- vaikka sisäisesti olin jo muuttunut.
Otin yhteyttä Southern Poverty Law Center - järjestöön.
He järjestivät asian, -
- että kasvotatuointini poistettiin.
Nyt kun sanot, näen pieniä -
- merkkejä arvista.
Voisi luulla, että olit tappelussa -
- ja jäljet ovat parantuneet.
Näyttää siltä, että tatuointisi on poistettu.
Kuinka pitkä prosessi se oli?
Se kesti noin kaksi ja puoli vuotta.
Se vaati noin 25 - 26 istuntoa.
Kävin joka toinen viikko laserhoidossa.
Se oli suunnattoman kivuliasta.
Kasvoni olivat turvoksissa. Näytin elefanttimieheltä.
Se oli kamalaa.
Tämä kuva otettiin, kun prosessi oli käynnissä.
Ihan kuin sinua olisi lyöty silmään.
Näytän surkealta nyrkkeilijältä.
Aivan.
Tavallaan maksoit velkasi.
Ajattelin sitä rangaistuksena.
Kipu muistutti minua siitä, että olin aiheuttanut sitä tarpeeksi, -
- joten voin kärsiä itsekin.
Voitko kuvailla, mitä ajattelit -
- itsestäsi noina aikoina, mitä tulee pahuuteen?
Jälkeenpäin ajateltuna en tuntenut katumusta.
Olin melkein sosiopaatti. En tuntenut mitään.
Halusin satuttaa koko maailmaa.
Kun tatuointien poistoprosessi oli käynnissä, löysin Jumalan.
Ennen sitä olin pakana, ja elämäni oli synkkää.
Sielussani oli aukko. Se kai kuvaa sitä parhaiten.
En tiedä, mikä sen nimi on tai onko se edes juutalais-kristillinen.
Universumissa on jumalallinen hahmo, joka tuli luokseni.
Se auttoi käsittämään, että meissä kaikissa on hyvää ja pahaa.
Tavoitteeni on jättää maailma -
- paremmaksi kuin se oli ennen syntymääni.
Yritän vain olla hyvä ihminen.
Muuta en voi. Toivon, että se riittää.
Joskus ajattelemme, -
- että pahuutta vain on, eikä toivoa paremmasta ole.
Sinä edustat toivoa.
Tuo täydellinen muutos, -
- jonka sait itse aikaan.
Ehdottomasti.
Se, että sinä pystyit -
- muuttumaan täydellisesti, -
- on hyvin rohkaisevaa.
Oli kunnia puhua kanssasi.
Kiitos.
Pakko sanoa, että huomasin erään asian.
Olet komea mies.
Kiitos, niin olet sinäkin!
Brianin menneisyyden tahrat on pyyhitty pois.
Olen hämmästynyt muutoksesta, -
- joka hänen sisäisessä elämässään tapahtui.
Pahuus oli hänen sydämessään.
Hän myönsi sen.
Se oli syvää ja armotonta.
Hän sanoi, että pojan syntymä -
- ja uskoon tuleminen puhdistivat hänet pahasta.
Jos Brian pystyy siihen, -
- se antaa toivoa, että ihmiset voivat muuttua.
Pahuutta voidaan hallita.
Tämä toivo on kristinuskon ydin.
Olemme kokoontuneet tälle joelle -
- suorittamaan erään uskomme vanhimmista rituaaleista, -
- eli kasteen.
Ihmiset tekevät syntiä, mutta ne voidaan pestä pois.
Seuraamme Jeesuksen esimerkkiä -
- ja kastamme Austinin, Katien, Abbyn, Normanin ja Chrisin.
Nämä viisi ottavat kasteen merkkinä katumuksesta -
- ja pyytääkseen anteeksi syntejään.
Kaste osoittaa suunnan, johon olemme menossa.
Se on uusi alku elämälle.
Raamatun mukaan Aatami ja Eeva eivät tunteneet pahuutta -
- ennen kuin söivät kielletyn hedelmän.
Melkein jokainen uskonto kertoo, mistä pahuus on alkanut.
Uskoimmepa sen olevan lähtöisin onnettomista sieluista, -
- itseltään paholaiselta -
- tai paholaiselta sisällämme.
Kaikki kohtaavat pahuuden joskus silmästä silmään.
Mutta meidän pitää tuntea pahuus, -
- koska huolimatta sen aiheuttamista kärsimyksistä, -
- se saa meidät tekemään hyvää.
Jos pahuutta ei olisi, miten olisimme pystyneet kehittämään -
- ainutlaatuiset inhimilliset piirteemme.
Kyvyn osoittaa hellyyttä, -
- armoa -
- tai anteeksiantoa?
Tekstitys: Paula Hyypiö